Inara Luigas

Inara Luigas (sünninimi Labe; sündinud 13. jaanuaril 1959 Verh-Krasnojarkas Novosibirski oblastis) on endine Riigikogu liige.

Ta on ka endine Mikitamäe vallavanem, Setu kuningriigi ülemsootska ja Sotsiaaldemokraatliku Erakonna peasekretär. Eesti Naisliit andis 2002. aastal Luigasele aasta ema auhinna.

 Haridus 
Inara Luigas on lõpetanud 1978. aastal Väimela Näidissovhoostehnikumi, 1990. aastal Eesti Põllumajanduse Akadeemia zootehnika erialal ja 1996. aastal Eesti Majandusjuhtide Instituudi haldusjuhtimise erialal.

 Töökäik 
Luigas on töötanud aastatel 1978–1980 Veriora sovhoosis ja 1980–1988 Võhandu sovhoosis veterinaarvelskrina. 1988–1993 töötas ta Võhandu sovhoosis selektsionäär-zootehnikuna ning 1993. aastal OÜ Allmäe esimehena. 1993–2004 oli ta Mikitamäe vallavanem ja 2004–2006 Soome seakasvatusettevõtte OÜ Jukka Jussila aretusosakonna juhataja. 

 Poliitiline tegevus 

Inara Luigas oli aastatel 1997–2012 Eesti Keskerakonna liige. Aastatel 2006–2007 oli ta X Riigikogu liige, aastatel 2007–2011 XI Riigikogu liige ja aastatel 2011–2015 XII Riigikogu liige. Ta lahkus Eesti Keskerakonnast ja Riigikogus selle fraktsioonist 2012. aasta aprillis koos Rainer Vakra, Deniss Boroditši ja Lembit Kaljuveega.Eesti Keskerakonna fraktsioonist lahkus 4 liiget. Riigikogu pressiteade, 9. aprill 2012. Alates 8 jaanuarist 2014 on ta Sotsiaaldemokraatliku Erakonna liige.Inara Luigas. Erakonnad. Äriregistri veebisait. 2015. aasta juunist kuni 2016. aasta juunini oli Inara Luigas Sotsiaaldemokraatliku Erakonna peasekretär. Alates 25. novembrist 2016 oli ta XIII Riigikogu liige.

Ühiskondlik tegevus
Setu liikumise aktivistina on Luigas korduvalt võtnud sõna setu teemadel ning propageerinud setu kombeid ja tavasid. 2002. aastal avaldas ta ka kokaraamatu "Setu toidud".Maria Ulfsak Setu naine tegi kokaraamatu EPL 11. juuli 2002 TV3 telesaates "Õhtusöök viiele" osaledes pakkus ta 2010. aastal söögilauas setu handsat.Teele Tammeorg Riigikogulane Inara Luigas: au ja kiitus puskariajajatele EPL, 31. juuli 2010

 Tunnustus 
 2001 Setu kuningriigi ülemsootskaTriin Tael Aasta ema Inara Luigas täidab Seto kuninga kohustusi SLÕL, 13. mai 2002
 2002 aasta ema

 Isiklikku 
Inara Luigas on sündinud Siberis küüditatute peres. Tema setust isa Ivan Labe küüditati 25. märtsil 1949 Mikitamäelt Siberisse, et küüditatavate kvoot saaks täidetud. Labe perekond sattus Verh-Krasnojarka külla Severnõi rajoonis Novosibirski oblastis. Tema lätlasest ema Eltvira pere oli saadetud Novgorodi ja küüditatud sealt edasi Novosibirskisse, kus Ivan ja Elwira tutvusid ja abiellusid. Verh-Krasnojarka kalmistul puhkavad Ivani isa ja kaksikutest õed.

Pere jõudis tagasi Mikitamäele 1959. aastal, samal aastal sündis ka Inara. Inara, tema vend Jaan ja õed Erika ja Viktoria rääkisid isaga setu keeles ja emaga vene keeles ning lapsed ei osanud korralikult eesti keelt, mille pärast teised koolilapsed nimetasid neid venelasteks.

Viited

Kategooria:Eesti põllumajandustegelased
Kategooria:Eesti Maaülikooli zooinseneriteaduskonna vilistlased
Kategooria:Eesti Keskerakonna poliitikud
Kategooria:Sotsiaaldemokraatliku Erakonna poliitikud
Kategooria:Eesti vallavanemad
Kategooria:X Riigikogu liikmed
Kategooria:XI Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:Ülemsootskad
Kategooria:Sündinud 1959